Koledar in delo z dogodki

V koledarju so vneseni dogodki so razvidni prek osenčenih oz. obarvanih polj. Če miško postavite na osenčen datum, se vam bo izpisal dogodek, ki je napovedan za določen dan.

V e-učilnici ločimo različne dogodke:

- globalne dogodke (dogodki portala), ki jih vnaša administrator e-učilnice (portala). Na koledarju so ti dogodki obarvani zeleno. Vidni so vsem registriranim obiskovalcem e-učilnice.
- dogodki predmeta (tečaja), ki jih vnaša učitelj ali mentor predmeta. Na koledarju so ti dogodki obarvano temno oranžno. Vidni so vsem študentom, vključenim v izvedbo predmeta.
- dogodki skupine, ki jih vnaša učitelj ali mentor predmeta oz. skupine. Na koledarju so ti dogodki obarvani svetlo oranžno. Vidni so vsem študentom skupine predmeta.
- dogodki uporabnika – vnašate jih lahko uporabniki sami. Dogodki so na koledarju obarvani svetlo modro in so vidni le uporabniku, ki je dogodek vnesel.

Vnos dogodka

Pri kliku na ime meseca se vam odpre veliki koledar tekočega meseca.

S klikom na gumb Novi dogodek lahko vnesete napoved dogodka. Študentje lahko vnesete le osebne dogodke – dogodke uporabnika, ki jih ostali uporabniki e-učilnice ne vidijo. Učitelji in mentorji lahko vnašajo dogodek predmeta in skupin, skrbniki e-učilnice pa tudi globalne dogodke, ki so vidni vsem uporabnikov e-učilnice.

Vnos besedila dogodka je podobno pisanju besedil v Wordu. Za vsak dogodek lahko določite trajanje ter ponovljivost dogodkov – npr. obisk predavanj vsak torek od 14. 2. 2006 do 31. 5. 2006, ob 16.00. Prihodnji dogodki so poleg označbe na koledarju razvidni tudi v bloku Prihajajoči dogodki.
Dogodke, ki ste jih sami vnesli, lahko preko izbora Koledar, urejate ali brišete. Do možnosti urejanja () in brisanja () lahko pridete tudi s klikom na osenčeno polje na koledarju, na katerem se vaš dogodek nahaja.

￼
Mesečni pregled lahko natisnete, tako da imate vpogled v mesečne dogodke tudi, ko niste v e-učilnici. Tako lahko koledar iz e-učilnice uporabite kot rokovnik za študijske in druge obveznosti, do katerega lahko dostopate preko vsakega računalnika. Izgled koledarja lahko nastavimo preko klika na gumb Nastavitve....

Licensed under the Creative Commons Attribution-NonCommercial-NoDerivs 2.5 License