Naključen izraz slovarja

Blok Naključen izraz slovarja omogoča prikaz izrazov iz slovarja, če je le-ta v uporabi pri predmetu. Ko dodate blok, ga je potrebno najprej nastaviti s klikom na ikono za urejanje (). Stran za urejanje bloka vključuje nastavitev poljubnega naslova bloka, izbiro slovarja, iz katerega se izrazi črpajo, nastavitve izbire izraza ter možnosti za poimenovanje dodatnih povezav v bloku. V vrstici Kako se izbere nov izraz lahko izbirate med tremi možnostmi:

- Naključen izraz – pojavi se naključni izraz slovarja,
- Zadnji spremenjen izraz – pojavi se izraz, ki je bil nazadnje spremenjen,
- Naslednji izraz – blok po vrsti kroži po izrazih slovarja.

Če imajo udeleženci možnosti urejanja slovarja se lahko v bloku pojavi tudi povezava za dodajanje novega vnosa v slovar (Dodajte lastne izraze).

Blok je lahko uporaben tako za prikaz definicij iz slovarja kot na primer za prikaz naključnih nasvetov za študij ali pa recimo za prikaz misli dneva. Pri svojem predmetu lahko uporabljate več slovarjev in zato lahko dodajate tudi več blokov Naključen izraz slovarja, saj lahko v vsakem bloku izberete prikaz izrazov iz drugega slovarja.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper