SCORM/AICC

SCORM in AICC sta standarda za pripravo vsebin e-izobraževanja. Standarda omogočata, da v programu, ki podpira enega izmed standardov, po želji pripravljate interaktivna gradiva, ki lahko vsebujejo slike, zvoke, video posnetke, besedila, preverjanja znanj ipd. ter nato vse pripravljene vsebine izvozite v paket SCORM ali AICC. Takšne pakete vsebin lahko nato enostavno uvozite v e-učilnice s tem, ko dodate dejavnost SCORM/AICC. Več o standardu SCORM izveste na strani: http://www.adlnet.gov/, o standardu AICC pa na strani: http://www.aicc.org/.

Pri dodajanju dejavnosti najprej določite ime in povzetek ter s klikom na gumb Izberite ali posodobite paket.... izberite ali naložite datoteko s paketom SCORM ali AICC v e-učilnico. Odpre se vam okno za delo z datotekami, ki smo ga že podrobneje opisali v poglavju Bloki pri opisu povezave Datoteke v bloku Skrbništvo. Ko izberete datoteko, lahko nastavite še način ocenjevanja ter število poskusov, v vrsticah Parametri in Okno pa lahko s klikom na gumba Pokaži nastavitve... pogledate in po želji spremenite še nastavitve prikaza v e-učilnici. Ko ste z nastavitvami zadovoljni shranite spremembe s klikom na gumb Shrani spremembe.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper