Ureditev izgleda predmeta

E-učilnica predmeta je sestavljena iz treh delov:

- Levega okna,
- Osrednjega okna,
- Desnega okna.

Vsebina posameznega okna je odvisna od nastavitev učitelja in se zato lahko od predmeta do predmeta razlikuje. Levo in desno okno sestavljajo posamezni bloki, ki ponujajo informacije ali dostop do različnih funkcij. Vrstni red blokov in njihov položaj na strani določate učitelji/mentorji predmeta. Podoba blokov je enotna – na vrhu se nahaja modra vrstica z imenom bloka, pod tem pa je na belem ozadju prikazana vsebina bloka. Barvni izgled je odvisen od izbrane teme, ki jo nastavi administrator e-učilnice.

Osrednje okno, ki je namenjeno vsebinam in dejavnostim predmeta ima na začetku uvodni del, v katerem je t. i. Forum novic, ki ga uporabljamo predvsem za obveščanje študentov. V tem delu lahko objavimo splošne napotke za študij, cilje predmete oziroma forum za klepet, ki ni neposredno vezan na predmet. Forume, ki so vezane na predmet, je priporočljivo odpirati znotraj tednov oziroma poglavij.

Če želite spremeniti podobo levega in desnega okna ali dodajati nove študijske vire in dejavnosti, na prvi strani svojega predmeta vključite urejanje s klikom na gumb Vključi urejanje, ki se nahaja v zgornjem desnem kotu.

Po kliku na gumb se vam bodo pokazale možnosti za delo z bloki (levo in desno okno) ter možnost dodajanja virov in dejavnosti v osrednjem oknu predmeta:

Po urejanju predmeta lahko s klikom na gumb Vključi ogled udeleženca (zgornji desni kot, pod gumbom Vključi urejanje) preverite, kako bodo predmet videli študentje. Pogled udeleženca izklopite s klikom na gumb Izključi ogled udeleženca, ki se pojavi, ko imate vključen pogled udeleženca. Če želite predmet ponovno urejati, morate ogled udeleženca izklopiti. Možnost uporabe pogleda udeleženca lahko uporabite le pri predmetih, ki so na voljo študentom (predmet na seznamu predmetov ni izpisan s sivo barvo).

V nadaljevanju boste spoznali osnove urejanja vseh delov vašega predmeta.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper