Ostali tipi vprašanj

Opis
Pravzaprav ni pravo vprašanje, saj nanj ni možno dati odgovora. Lahko pa opis uporabite kot navodilo ali napovednik k reševanju vprašanj, ki opisu sledijo. Primer opisa: »Pri vprašanjih 5–10 izberite vse možne rešitve«.

Spis

Vprašanje omogoča, da študent na vprašanje napiše daljši odgovor, ki ga učitelji nato ocenite kot vsak drugi pisni izdelek. Pri ostalih tipih vprašanj se odgovori ocenijo samodejno.

Ujemanje

Pri vprašanju študentje povezujejo različne pojme v par – npr. povezovanje držav in glavnih mest. Pri reševanju študent odgovore zbirajo iz padajočega menija.

Ugnezdeni odgovori

Napišete besedilo, ki ga študent dopolnjuje z vpisom besed, izbire pojmov iz padajočih menijev. Primer testa je predstavljen v e-učilnici. Do njega dostopate tako, da kliknete na ikono vprašaja () pri naslovu vprašanja.

Več izbir

Pri vprašanjih večkratne izbire lahko določite do 10 možnih odgovorov, med katerimi študent izbere enega ali več pravilnih odgovorov. Če boste pri testu izbrali možnost Prilagodljiv način, lahko vsak napačen odgovor kaznujete s količnikom odbitka.

Pri nizu možnih odgovorov pravilni odgovor označite z oceno 100 %. Če sta npr. 2 možna odgovora, lahko obema možnima odgovoroma podelite po 50 %. Lahko pa odgovore vrednotite različno – npr. en odgovor s 30 %, drugi odgovor z 70 %.

Če v vprašanje dodajate slike, lahko le-te že predhodno prenesete na strežnik ali pa jih ob kreiranju vprašanj, prek gumba Browse..., poiščete na svojem računalniku in prenesete na strežnik. Predlagamo, da jih namestite v posebno mapo.

Kratek odgovor

Za odgovor dobite prazno vrstico, v katero študentje vnesejo svoj odgovor. Pri nastavitvi vprašanja določite ali se upošteva velikost črk (mala in velika začetnica), ali pa to ni pomembno. Lahko vnesete več možnih odgovorov.

Številčno

Številčna vprašanja uporabljajte, ko je odgovor številka. Primer: »Koliko prebivalcev ima Slovenija?«.

V vprašanje lahko postavite tudi uporabno nalogo, pri kateri bo študent moral nekaj izračunati in izračun vnesti v polje za vnos rezultata. Odstopanja navzgor in navzdol vnašate v absolutni vrednosti. Npr. pravilen odgovor na vprašanje o številu prebivalstva bi bil 2000000, v polje odstopanja vnesete 50000, kar pomeni, da bodo pravilni vsi odgovori od 1950000 do 2050000. Kot ste opazili pik za razlikovanje tisočic ne uporabljamo.

Lahko predvidite tudi vnos enot, ki bi jih študent lahko vnesel.

Naključno ujemanje kratkih odgovorov

Vprašanja in odgovori se naključno izberejo iz nabora vprašanj tipa Kratki odgovori v trenutni kategoriji. To pomeni, da bo vsak poskus vseboval drugačna vprašanja in drugačno premešane odgovore pri posameznih vprašanjih.

Drži/Ne drži

Vprašanje drži/ne drži ima le dva možna odgovora. V polje odziv vpišete sporočilo, ki ga bo študent videl, ko bo imel možnost vpogleda v rezultate svojega reševanja. Lahko pa ti dve polji pustite tudi prazni.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper