Skupine

Če imate v predmetu večje število študentov, jih lahko razporedite v skupine preko povezave Skupine. Način urejanja skupin je podoben načinu urejanju študentov, ki smo ga pravkar opisali, le da imate pri urejanju skupin na voljo tri stolpce.

Prvi (levi) stolpec Oseb v predmetu prikazuje vse udeležence predmeta. Prikaz osebe vsebuje ime udeleženca ter v oklepaju število skupin, v katere je posamezna oseba vključena. Osebe, ki imajo pred imenom znak # so učitelji predmeta. Pod seznamom oseb se nahajata dva gumba za delo z udeleženci predmeta. Če želite udeleženca iz seznama dodati v skupino, označite udeleženca v prvem stolpcu in ciljno skupino v drugem stolpcu ter kliknite na gumb Dodaj izbrane v skupino ->. Za pregled profila posameznega udeleženca (ki se odpre v novem oknu brskalnika) ga na seznamu označite ter kliknite gumb Informacije o izbranih osebah.

Drugi (srednji) stolpec Skupine prikazuje skupine, ki jih imate v predmetu določene ter v oklepajo število članov posamezne skupine. Pod stolpcem imate na voljo možnosti za urejanje skupin:

- za nastavitve posamezne skupine izberite skupino v stolpcu in kliknite na gumb Urejanje nastavitve skupine – skupini lahko tako spremenite ime, dodate opis in sliko ter po želji določite geslo za vpis v skupino,
- za brisanje obstoječe skupine izberite skupino v stolpcu in kliknite na gumb Odstrani izbrano skupino,
- za dodajanje nove skupine vpišite ime nove skupine v vnosno polje pred gumbom Dodaj novo skupino in kliknite nanj.

Tretji (desni) stolpec Člani posamezne skupine prikazuje vse člani skupine, ki je trenutno označena v stolpcu Skupine. Pod stolpcem Člani posamezne skupine lahko s klikom na gumb Informacije o izbranih članih pregledate profil izbranega člana (podobno kot pri gumbu Informacije o izbranih osebah v prvem stolpcu). Če želite udeleženca skupine odstraniti iz skupine ga označite na seznamu ter kliknite na gumb Odstrani izbrane člane. Oseba bo ostranjena samo iz izbrane skupine, ne pa iz drugih skupin oziroma iz predmeta.

V stolpcu Oseb v predmetu in Člani posamezne skupine lahko označite več študentov hkrati tako, kot je opisano pri urejanju študentov. Na tak način lahko v določeno skupino vpišete več študentov hkrati, oziroma lahko več študentov hkrati izpišete iz določene skupine.
￼
Pomen in uporabo skupin določite pri nastavitvah predmeta (povezava Nastavitve v bloku Skrbništvo – za opis nastavitev si poglejte Kaj mora učitelj nastaviti? v poglavju Priprava predmeta).

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper