Urejanje kategorije vprašanj in vprašanj

Po tem ko ustvarite nov kviz in ko ga boste kot dejavnost urejali, boste pod zavihkom Uredi lahko dodajali/urejali vprašanja in kategorije.

Kvizi so sestavljeni iz vprašanj, ki jih lahko razvrstite v kategorije. Za vsako poglavje lahko npr. ustvarite posebno kategorijo (skupino) vprašanj, lahko pa vsa vprašanja pri predmetu uvrstite v eno kategorijo (npr. Privzeto). Če dejavnost uporabljate za anketiranje, sestavite kategorije tudi za anketiranje – kategorijo npr. imenujete anketa o izvedbi.

Kategorije urejate in dodajate s klikom na gumb Uredi kategorije pri zavihkih Kviz in Vprašanja ali pod samostojnim zavihkom Kategorije. Pri dodajanju kategorije vpišite ime kategorije (skupine) vprašanj (npr. Vprašanja uvodnega poglavja) in kliknete na gumb Dodaj. Posamezno kategorijo lahko tudi objavite, kar pomeni, da boste vprašanja posamezne kategorije dali na uporabo tudi ostalim učiteljem v e-učilnici.

Ko določeno kategorijo izberete iz padajočega menija pri vrstici Kategorija (tako pod zavihkom Vprašanja kot Kviz), boste videli seznam vseh obstoječih vprašanj, z izborom tipa vprašanja pri vrstici Ustvari novo vprašanje pa boste dodali določen tip vprašanja. Izbirate lahko med naslednjimi tipi vprašanj (ki bodo podrobneje predstavljena v nadaljevanju):

- Izračunano
- Opis
- Spis
- Ujemanje
- Ugnezdeni odgovori (izpopolnjevanje)
- Več izbir
- Kratek odgovor
- Številčno
- Naključno ujemanje kratkih odgovorov
- Drži/Ne drži

Pri dodajanju novih vprašanj določite ime vprašanja, ki bo razvidno v seznamu vprašanj. Priporočamo, da vprašanjem vpišete prepoznavno ime – npr. Izračun produktivnosti, Glavno mesto Slovenije... Če boste vprašanja npr. poimenovali z Vprašanje 1, iz seznama vprašanj kasneje ne boste mogle prepoznati vsebine vprašanja. Pri vseh tipih vprašanj besedilo vprašanja vpišete v vnosno polje Vprašanje. Vprašanje lahko poljubno oblikujete – npr. podčrtate ključne ali pomembne besede. V vprašanje lahko vstavite tudi sliko ali shemo. Nato vprašanju določite še ostale nastavitve, ki so odvisne od tipa vprašanja.

Vprašanja lahko tudi uvažate iz datotek (zavihek Uvozi) ali izvažate v datoteke (zavihek Izvozi). Uvozite lahko vprašanja, ki so bila npr. pripravljena s programom Hot Patatoes ali pa iz drugih učnih okolij, kot sta npr. WebCT in Blackboard.

Ko določite vprašanja, jih morate še dodati v sam kviz. To storite pod zavihkom Kviz, kjer imate pred vsakim vprašanjem naslednje ikone:

> Ikona, s katero vprašanje dodate v kviz (če želite kasneje vprašanje odstraniti iz kviza kliknite na ikono ).

> V kviz lahko vnesete poljubno število vprašanj iz različnih kategorij.

> Predogled vprašanja v novem oknu.

> Urejanje vprašanja (uredite lahko vprašanje, odgovore in nastavitve).

> Brisanje vprašanja (brisanje je nepovratno dejanje!).

S pomočjo gumbov pod seznamom vprašanj lahko pod kviz dodate več vprašanj hkrati (gumb << Dodaj v kviz) ali izbrana vprašanja premaknete v drugo kategorijo (gumb Premakni v >> in ustrezna izbrana kategorija v padajočem meniju pod Z izbranim). Ne pozabite, da se vam v seznamu vprašanj prikažejo samo vprašanja kategorije, ki jo imate izbrane v padajočem meniju pri vrstici Kategorija.

Ko boste na levi polovici okna pod zavihkom Kviz imeli dodana vprašanja, jim lahko določite oceno (če kviz uporabljate kot anketo za vprašanja določite vrednost 0), določite najvišjo oceno za celoten kviz (Najvišja ocena) ter spreminjate vrstni red vprašanj. Vsako vprašanje lahko poljubno premikate po seznamu navzgor () ali navzdol (). Pri urejanju nastavitev ne pozabite spremembe potrditi s klikom na gumb Shrani spremembe.

Pod seznamom vprašanj kviza lahko izberete tudi možnost Pokaži prelome strani, s katero kviz razdelite na več strani (pomikate črto preloma strani gor/dol) ali pa določite koliko vprašanj na stran naj se pri reševanju testa prikaže. Z izborom možnosti Pokaži orodje za spreminjanje vrstnega reda pa omogočite vpis številke vrstic v katerih se vprašanje začne.

Na spodnji sliki je prikazan pogled na seznam vprašanj, ki so vključena v kviz (seznam se nahaja na levi polovici okna pod zavihkom Kviz).

Za ogled kviza kliknite na zavihek Predogled (v zgornji vrstici zavihkov).

V nadaljevanju bomo na kratko predstavili tipe vprašanj, ki jih lahko dodajate svojim kvizom.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper