Ocene

S klikom na ocene lahko dostopate do pregleda svojih ocen, če se le-te beležijo. E-učilnica namreč omogoča, da učitelj ali mentor ocenjuje posamezne prispevke študenta.

Posamezne ocene so lahko razvrščene v kategorije, lahko pa tudi ne. Za pogled ocen, ki so razporejene po kategorijah kliknite na ocene, s klikom na Nekategorizirano pa dobite pregled ocen, ki niso razporejene po kategorijah. Klik na povezavo Statistika vam odpre statistika ocen (najvišja, najnižja ocena, povprečje ipd.).

Ko v pogledu Vse ocene po kategorijah kliknete bodisi na ocene bodisi na Nekategorizirano, se vam odpre natančen pregled vseh ocen. V tem pogledu lahko vidite kategorije, ki jih je določil učitelj, najvišje možne ocene in ocene, ki ste jih vi dobili.

S klikom na posamezno oceno si lahko ogledate tudi komentar k oceni, če ga je ocenjevalec (učitelj ali mentor) vpisal.

Licensed under the Creative Commons Attribution-NonCommercial-NoDerivs 2.5 License