Sestavi stran z besedilom

Omogoča, da vnesete besedilo, za katero bi želeli, da ga študentje preberejo v e-učilnici. Stran je sestavljena iz imena (naslov besedila), povzetka, ki je viden v seznamu virov in besedila, ki ga želite posredovati študentom. Pri sestavljanju strani z besedilom lahko s pomočjo HTML urejevalnika oblikujete le povzetek, samo besedilo pa zgolj v obliki enostavnega teksta.

Pod tekstovnimi vnosnimi polji je na voljo še nekaj nastavitev strani. S klikom na gumb Pokaži nastavitve se vam prikaže možnost odpiranja strani z besedilom. Lahko izberete, da se stran odpre v istem oknu ali pa v novem oknu brskalnika. Če se odločite za novo okno brskalnika, lahko to okno poljubno nastavite. Pri izberi možnosti Isto okno in hkratni izbiri možnosti Prikaži bloke predmeta se vam bo pri pregledovanju strani z besedilom prikazal le povzetek besedila, ob strani pa bodo vidni bloki predmeta.

V vrstici Vidno za študente lahko izberete še, ali bo vir viden študentom ali ne. Ko prvič objavite vir lahko izberete možnost Skrij in tako sami pregledate stran v e-učilnici ter popravite morebitne napake brez da bi jih študenti videli ali pa recimo vir dodate že na začetku predmeta, študentom pa ga odkrijete šele kasneje, ko je vir potreben. Vidnost seveda lahko seveda spremenite vsakič ob urejanju vira.

Študijski vir Sestavi stran z besedilom je primeren predvsem za enostavne in hitre objave v e-učilnici, ki ne obsegajo daljšega besedila in kjer ni potrebe po oblikovanju besedila ter vstavljanju dodatnih sestavin.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper