Wiki

Dejavnost Wiki omogoča izdelavo povezanih enostavnih strani za različne namene. Verjetno najbolj znan primer uporabe sistema Wiki je brezplačna Internetna enciklopedija Wikipedia (na voljo tudi v slovenskem jeziku: http://sl.wikipedia.org/). Wikipedio lahko skupaj urejajo vsi uporabniki Interneta. V e-učilnici lahko aktivnost Wiki uporabite za izgradnjo enciklopedije predmeta, ki bo podobna Wikipedii, lahko pa jo učitelj ali mentor uporabi zgolj za objavo interaktivnih učnih gradiv. Od učitelja/mentorja je odvisno, ali boste lahko pri dejavnosti Wiki urejali strani (članke) ali ne.

Tudi urejanje člankov je odvisno od nastavitev Wikija. Od nastavitev je odvisno, ali lahko člankom dodajate slike in ali je dovoljeno dodatno oblikovanje besedila. Najpogostejše je urejanje kar s pomočjo HTML jezika, pri katerem lahko besedilo oblikujete z navadnimi HTML značkami. Ker Wiki dejavnost v e-učilnici uporablja sistem ErfurtWiki, si lahko več o posebnih ukazih za oblikovanje strani Wiki preberete na njihovi strani: http://erfurtwiki.sourceforge.net/.

Licensed under the Creative Commons Attribution-NonCommercial-NoDerivs 2.5 License