Klepet

Klepetalnica omogoča sinhrono komunikacijo med udeleženci v e-učilnici, ki vanjo vstopijo. Pri ustvarjanju nove dejavnosti Klepet, klepetalnici določite ime, napišite kratko uvodno besedilo (kjer lahko vključite navodila ali pravila klepetalnice), določite čas naslednjega klepeta, določite nastavitve za seje, pri čemer se lahko odločite za shranjevanje zapisov sej ter na koncu določite še skupinski način in vidnost dejavnosti.

Klepetalnica sicer omogoča hiter pogovor brez večjih časovnih zamikov, vendar zahteva sočasno prisotnost vseh udeležencev, kar je lahko za študente omejitev. Poleg tega lahko tovrstna komunikacija, v primeru večjega števila udeležencev, postane nepregledna, ko udeleženci »govorijo eden čez drugega«, pri čemer je težko ohraniti prvotni cilj in disciplino pri pogovoru. Zato se v študijske namene ponavadi uporablja dejavnost Forum.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper