Povezava na datoteko ali spletno stran

Ponavadi študijske vire ne boste pisali in urejali preko e-učilnice v obliki navadnih ali spletnih strani, ampak boste vire pripravili vnaprej. Vire lahko pripravljate npr. v Wordu, PowerPointu, Excelu in podobnih računalniških rešitvah ter jih nato enostavno prenesete v e-učilnico s pomočjo možnosti Povezava na datoteko ali spletno stran. Kot že samo ime pove, lahko namesto nalaganja lastnih virov pri tej možnosti enostavno podate le povezavo na vire, ki so dostopni na spletu.

Za vsak dodan vir določite ime (naslov) ter povzetek, ki bo viden v seznamu virov.

Če bo vaš vir povezava na spletno stran, v vnosno polje pri vrstici Lokacija vnesite internetni naslov spletne strani. Če ne veste točnega naslova spletne strani, jo lahko poiščete s klikom na gumb Išči spletno stran. V novem oknu se vam bo odprl spletni iskalnik Google in ko želeno spletno stran najdete, lahko njen naslov skopirate v vrstico Lokacija.
Če želite naložiti datoteko ali izbrati datoteko, ki ste jo že naložili, izberite gumb Izberi ali naloži datoteko.... Več o izbiranju, nalaganju ter delu z datotekami v e-učilnici, izveste v poglavju Bloki pri opisu povezave Datoteke v bloku Skrbništvo.

Tako kot pri sestavljanju strani z besedilom in spletne strani, lahko pri povezavi na datoteko ali spletno stran določite, ali se bo odpirala znotraj okna e-učilnice ali v novem oknu. Če izberete možnost odpiranja vira v istem oknu vam svetujemo, da označite tudi možnost Postavi vir v okvir za ohranjanje vidnosti navigacije strani, saj tako študentom olajšate navigacijo med viri. Spletne vire je smiselno odpirati v novem oknu.

Pod nastavitvijo okna se nahaja tudi možnost nastavitve Parametrov, ki pa jih ni potrebno nastavljati.
Pred objavo vira lahko nastavite še vidnost za študente, ki smo jo že opisali pri viru Sestavi stran z besedilom.

Pri nalaganju datotek bodite pozorni na velikost ter načine uporabe gradiv. Velikost dokumenta je omejena na nivoju e-učilnice. Za tiskana besedila je najprimernejša uporaba formata PDF, saj le-ta zagotavlja enostavno tiskanje ter enakost prikaza na različnih računalnikih, ki uporabljajo različno programsko opremo. Pri imenih datotek se izognite uporabi šumnikov, posebnih znakov in ločil.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper