Urejanje osrednjega okna predmeta

Osrednje okno predmeta sestavlja določeno število tednov oziroma poglavij. Tedni/poglavja so predstavljena v samostojnih pravokotnikih.

Ko vklopite urejanje predmeta (gumb Vključi urejanje) lahko pri vsakem tednu/poglavju vnesete povzetek, dodajate študijske vire in študijske dejavnosti ter teden/poglavje premikate in nastavljate vidnost za študente.

Za urejanje tedna/poglavja se uporabljajo naslednje ikone:

- Povzetek tedna dodate tako, da kliknete na ikono urejanja () na vrhu tedna. Povzetek lahko oblikujete podobno kot besedilo v Wordu s pomočjo HTML urejevalnika (več o urejanju besedila v nadaljevanju).
- S klikom na ikono kvadratka () pri tednu dosežete to, da je prikazan samo teden, pri katerem ste kliknili na kvadratek. Za ponoven ogled vseh tednov pri edinem prikazanem tednu kliknite na ikono dveh kvadratkov ().
- S klikom na ikono očesa () skrijete teden pred študenti. Skrit teden se ob robovih pobarva sivo, ponovno ga prikaže s klikom na ikono zaprtega očesa ().
- S puščicami tedne/poglavja premikate nižje () ali višje () po osrednjem oknu.

V želenem tednu oz. poglavju lahko preko dveh padajočih menijev dodate poljubno število študijske virov in študijskih dejavnosti. Ko v enem izmed menijev izberete želeno obliko vira ali dejavnosti, se vam prikažejo obrazci, kjer lahko virom/dejavnostim določite imena ter urejate ostale nastavitve. Pri vsakem dodajanju in urejanju virov/dejavnosti ne pozabite potrditi vnose s klikom na gumb za potrditev (ponavadi Shrani spremembe) na dnu strani.

Ko boste dodajali vire ali dejavnosti boste opazili, da vire/dejavnosti označujejo različne ikone. S pomočjo ikon lahko hitro prepoznate, katerega tipa je določen vir/dejavnost.
Ikone za vire so naslednje:

> Splošna ikona za vire različnih vrst; pri nalaganju datotek določenih formatov, imajo viri ikone formata:
> (PDF), (Word), (Excel), (PowerPoint), (slike)

> Imenik
> Oznaka (na prvi strani predmeta se ne pokaže ikona, ampak samo besedilo oznake)

Ikone za dejavnosti so naslednje:

> Anketa
> Delavnica
> Forum
> Klepet
> Kviz
> LAMS
> Lekcija
> Možnost
> Naloga
> Podatkovna zbirka
> SCORM/AICC
> Slovar
> Wiki

Ko imate dodane vire ali dejavnosti jih lahko na prvi strani predmeta urejate s pomočjo ikon, ki se pojavijo za imenom vira/dejavnosti, ko imate vključeno urejanje predmeta (gumb Vključi urejanje).

Z ikonami lahko izvajate naslednje akcije:

- S puščicami lahko vir/dejavnost zamaknete v levo () ali desno () tako, kot da bi pri pisanju uporabi tipko Tab za zamik besedila.
- S posebnimi puščicami () lahko vir/dejavnost premaknete višje ali nižje po osrednjem oknu. Pri tem lahko vir/dejavnost premaknete tudi v drugi teden/poglavje. Ob kliku na posebno puščico se pojavijo polja za premik vira/dejavnosti v obliki črtkanih pravokotnikov s puščico. Za izvedbo premika kliknite na eno izmed polj za premik.

- S klikom na ikono za urejanje () lahko uredite ime, povzetek in ostale nastavitve vira/dejavnosti.
- S klikom na križec () odstranite vir/dejavnost. Po kliku se vam izpiše opozorilno okno, kjer potrdite ali prekličete izbris. Izbrisanih virov/dejavnosti ni mogoče nazaj priklicati.
- S klikom na ikono očesa () skrijete vir/dejavnost pred študenti. Skrit vir/dejavnost je izpisan s sivimi črkami, videnega pa ga naredite s klikom na ikono zaprtega očesa (). Vidnost vira/dejavnosti lahko nastavljate tudi pri urejanju posameznega vira/dejavnosti.
- Ikone ljudi predstavljajo tri skupinske oblike za vir/dejavnost: brez skupin (), vidne skupine (), ločene skupine (). Nastavitev skupinske oblike spremenite s klikom na ikono ali pri urejanju posameznega vira/dejavnosti. (Več o skupinskih oblikah je bilo že napisano v delu Kaj mora učitelj nastaviti?)

Vire in dejavnosti lahko kasneje urejate tudi tako, da pri pregledovanju le-teh, kliknete na gumb Posodobi , ki se pojavi v zgornjem desnem kotu na prvi strani vira/dejavnosti (npr. Posodobi: Forum).

Ob kliku na takšen gumb se vam pojavi obrazec za urejanje vira/dejavnosti, kjer lahko spreminjate nastavitve, povzetke, vidnost ipd.
Več o nastavitvah in namenu študijskih virov boste izvedeli v 4. poglavju (Študijski viri), v 5. poglavju (Študijske dejavnosti) pa bodo predstavljene možne študijske dejavnostmi.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper