Pregled diskusije

S klikom na ime diskusije lahko prebirate objavljene prispevke znotraj diskusije (teme). Odgovore študijskih kolegov lahko pregledujete na več načinov: v ugnezdeni obliki, v razpredeni obliki ali ravno (najprej starejše ali najprej novejše odgovore). Način izbirate v padajočem meniju, ki se nahaja na sredini vsake diskusije nad prvim prispevkom diskusije.

Če vas zanima, kdo je odgovarjal na kateri prispevek, izberite prikaz v ugnezdeni obliki. Za lažji pregled strukture si lahko pomagate s povezavo Pokaži nadrejenega, ki se nahaja na dnu vsakega odgovora. Klik na to povezavo vas prestavi na prispevek, na katerega je avtor prispevka, pri katerem ste kliknili “Pokaži nadrejenega”, odgovarjal. Slabost takega načina prikazovanja je, da se vam sporočila ne izpišejo kronološko v kolikor kdo odgovarja na starejše sporočilo. Poleg tega je vsako naslednje sporočilo nekoliko zamaknjeno, zaradi česar je, ob velikem številu sporočil, preglednost manjša.

Razpredena oblika prikaza odgovorov ponuja prikaz le enega prispevka naenkrat. Ostali prispevki so nanizani v seznamu, na katerem so navedeni le njihovi naslovi in datumi. Posamezen prispevek si ogledate tako, da kliknete na njegov naslov.
Zelo pregleden je prikaz odgovorov ravno, pri čemer lahko izberete med tem, ali naj vam na vrhu najprej prikaže starejše ali novejše prispevke. Tako kot pri ugnezdeni oblik, imate tudi pri tem prikazu na voljo povezavo Pokaži nadrejenega za skok na nadrejene prispevke.

Licensed under the Creative Commons Attribution-NonCommercial-NoDerivs 2.5 License