Urejanje besedila v e-učilnici

E-učilnica na več mestih ponuja dodajanje in urejanje besedila. Besedilo boste dodajali predvsem pri dodajanju študijskih virov in dejavnosti. Besedilo, ki ga dodajate lahko urejate na več načinov. Polja za naslove lahko npr. urejate s pomočjo HTML jezika, vnosna polja za večja besedila pa ponavadi ponujajo HTML urejevalnik, ki omogoča, da besedilo urejate podobno kot v Wordu. HTML urejevalnik sestavlja več ikon, ki so podobne ikonam v Wordu. Če ne poznate pomena določene ikone, lahko kazalec miške za nekaj sekund zadržite nad ikono in pokazala se vam bo funkcija ikone.

Možnost uporabe HTML urejevalnika zaenkrat podpirata le spletna brskalnika Internet Explorer in Mozilla Firefox. To, ali želite uporabiti HTML urejevalnik ali ne, lahko izberete pri urejanju svojega profila pri vrstici Ob urejanju besedila (več o urejanju profila izveste v naslednjem poglavju pri opisu bloka Skrbništvo)

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper