Vključevanje v diskusijo

V diskusijo se vključite z odgovorom (Odgovori) na katerokoli sporočilo v forumu. V forumih, kjer lahko samo učitelji objavljajo novice, na njihova sporočila verjetno ne boste mogli odgovarjati. Prav tako ne boste mogli odgovarjati na sporočila, kjer ste študentje razdeljeni v skupine, učitelj pa je sporočilo namenim vsem skupinam. V takšnem primeru odgovor objavite v novi diskusiji.

V oknu za odgovor se vam ob uporabi brskalnika Internet Explorer ali Mozilla Firefox odpre HTML urejevalnik, ki vam omogoča urejanje besedila podobno kot v Wordu.

Način komunikacije v online okolju se nekoliko razlikuje od komunikacije v živo. Sogovornika ne vidimo, zato sporočilo pred objavo ponovno preberite. Poskušajte se postaviti v položaj bralca in razmislite, ali obstaja možnost, da bi bralec vaše sporočilo napačno razumel. V tem primeru naj vam ne bo težko besedilo popraviti.

Četudi smo v e-učilnici, ostanimo ljudje:

- bodite strpni do drugačnih mnenj in idej,
- pomagajte si med seboj in
- ne žalite ostalih sodelujočih.

Pri pisanju se izogibajte uporabi samih velikih črk ter krepko izpisanega besedila, saj takšno besedilo v online komunikaciji predstavlja kričanje. Izjema so seveda prispevki, kjer s krepko izpisanimi besedami želite izpostaviti naslove ali pomembne pojme. V navadni komunikaciji pa raje uporabljajte navadno pisavo.

Svoj ton pisanja lahko omehčate z uporabo smeškov – pritisnite na ikono v HTML urejevalniku in s klikom izberite smeška, ki izraža vaša čustva oz. lahko ustrezno nadomesti neverbalno govorico, ki bi jo uporabili pri komunikaciji v živo.

Sporočilu lahko dodate tudi priponko (klik na gumb Browse), ki jo imate na svojem računalniku. Ime datoteke, ki jih boste oddali v e-učilnico, naj ne vsebujejo šumnikov ter posebnih znakov, razen znakov znaka minus ali podčrtaja (– oz. _). Velikost priponk lahko učitelj na vsakem forumu omeji.

Če ima vaše učno okolje naložen slovenski črkovalnik, preden sporočilo oddate na forum, pri uporabi HTML urejevalnika s klikom na ikono za črkovanje preverite še slovnično pravilnost vašega sporočila.

Ko ste s sporočilom zadovoljni ga oddate s klikom na gumb Objavi v forumu.

Če vaš brskalnik ne podpira urejanje s HTML brskalnikom, v svojem profilu pri vrstici Ob urejanju besedila izberite možnost Uporaba standardnih spletnih obrazcev. Potrdite spremembo.
Ko boste to nastavitev spremenili, boste pri odgovarjanju v forumih pod oknom za vnašanje besedila pri vrstici Oblikovanje lahko izbiralii med različnimi možnosti oblikovanja. Lahko se npr. odločite za HTML oblikovanje, pri čemer uporabite navadne HTML značke za oblikovanje besedila. Poleg tega Moodle ponuje tudi možnost oblikovanja Markdown. Navodila za uporabo tega načina oblikovanja si lahko pogledate na tej strani.

Licensed under the Creative Commons Attribution-NonCommercial-NoDerivs 2.5 License