Ocene

Povezava Ocene omogoča pregled ocen in nastavitev lastnosti ocen. Zavihek Ocene vam bo prikazal seznam ocen po udeležencih, ki ga lahko poljubno razvrščate ter po želji tudi izvozite v formatu Excel ali v tekstovnem formatu. Če uporabljate skupine, lahko ocene pregledujete tudi glede na določeno skupino.

Zavihek Nastavi lastnosti pa omogoča razne nastavitve uporabe ocen. Če v zavihku Nastavi lastnosti kliknete na gumb Uporabi dodatne možnosti, imate na voljo pet zavihkov za nastavitve ocen:

- zavihek Nastavi lastnosti omogoča nastavitve prikaza ocen (v razširjeni obliki lahko prikaz podrobneje nastavljate); preko tega zavihka lahko preklapljate med osnovnim in razširjenim naborom možnosti (gumb Uporabi dodatne možnosti oz. gumb Skrij dodatne možnosti),
- zavihek Nastavi kategorije omogoča urejanje kategorij ocen, ki jih lahko uporabite za grupiranje ocen v sklope,
- zavihek Nastavi uteži omogoča nastavitev uteži za kategorije ocen (kategorije urejate pod zavihkom Nastavi kategorije),
- zavihek Nastavi pisne ocene omogoča, da vrednostim na lestvici določite pisne ocene (recimo ameriški sistem ocen: A, A–, B+, B itn.),
- zavihek Izjeme ocen omogoča, da določene udeležence izključite iz ocenjevanja posamezne naloge (npr. v primeru odsotnosti ali drugih razlogov za neopravljanje dejavnosti, ki se ocenjujejo); urejanje izjem je podobno urejanju skupin.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper