Datoteke

Povezava Datoteke omogoča nalaganje datotek za vaš predmet na strežnik e-učilnice. Ob kliku na povezavo se vam odpre seznam vseh datotek in map, ki so že naložene na strežniku. Če želite dodati novo datoteko, na seznamu datotek kliknite na gumb Naloži datoteko. Nato s klikom na gumb Browse... poiščite datoteko na svojem računalniku ter potrdite nalaganje s klikom na gumb Naloži to datoteko. Novo mapo lahko prav tako ustvarite na seznamu vseh datotek s klikom na gumb Naredi mapo. Vpišite ime mape ter dejanje potrdite s klikom na gumb Ustvari. Z razvrščanjem datotek v mape dosežemo večjo preglednost virov – tako npr. v mapi Sliki hranimo vse slike, v mapi Prosojnice pa prosojnice predavanj.

Mape na seznamu označujejo rumene ikone mape, datoteke imajo pa različne ikone glede na format. Pri vsaki datoteki in mapi je prikazana tudi velikost datoteke oz. mape (velikosti map so prikazane s krepko pisavo) ter datum zadnje spremembe.

Na seznamu datotek lahko datoteke ali mape označite tako, da kliknete na beli kvadratek pred imenom datoteke. V kvadratkih datotek, ki so označene, se pojavi kljukica. Če želite označiti vse datoteke, na seznamu kliknite na gumb Izberi vse. Če ne želite imeti označenih datotek (ali map), pa kliknite na gumb Počisti vse.

Ko imate eno ali več datotek oziroma map označenih, lahko preko padajočega menija Z izbranimi datotekami... izberete, da želite označene datoteke premakniti (možnost Premakni v drugo mapo), izbrisati (možnost Dokončno izbriši) ali ustvariti stisnjeno datoteko zip (možnost Ustvari arhiv zip).

Seznam datotek boste opazili pri delu z e-učilnico vsakič, bo se boste srečali z nalaganjem ali izbiro datotek. Za dodajanje študijskih virov vam tako npr. ni potrebno najprej preko povezave Datoteke v bloku Skrbništvo naložiti novega študijskega vira, ampak do te funkcije dostopate kar preko obrazca za dodajanje študijskega vira (več o tem v poglavju Študijski viri) s klikom na gumb Izberi ali naloži datoteko.... Pogled na seznam datotek bo viden recimo tudi pri uporabi povezave Varnostna kopija in Obnovi, ki smo ju že omenili.

V kolikor želimo v e-učilnico prenesti večje, si delo olajšamo tako, da datoteke stisnemo v ZIP datoteko že na svojem računalniku. Tako stisnjeno datoteko prenesmo na strežnik. S klikom na Unzip stisnjeno datoteko razširimo.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper