Uvod

Navodila za uporabo Moodla so pripravljena na primeru Fakultete za management Koper (FM), kjer Moodle uporabljamo od študijskega leta 2003/2004. Na FM odprto kodno učno okolje Moodle imenujemo elektronska učilnica (e-učilnica). Več o Moodlu lahko preberete na uradni strani Moodla ali pa v prispevku o delovanju moodle.si skupnosti v Sloveniji.

Za vstop v učno okolje potrebujete računalnik z dostopom do interneta in brskalnik (Internet Explorer, Mozilla Firefox, Netscape, Opera, Safari…), ki sprejema piškotke, saj vam bo ta nastavitev omogočala beleženje že pregledanih sporočil v forumih.
Učno okolje Moodle razlikuje najmanj tri skupine uporabnikov (do različice 1.7), ki imajo različne pristojnosti:

- študentje oz. učenci so v vlogi učečega se v e-učilnici,
- učitelji in mentorji skrbijo za vsebine predmeta,
- administrator(ji) skrbijo za vzdrževanje učnega okolja, odpiranje predmetov, vključevanje uporabnikov….

Ta navodila so namenjena učiteljem in mentorjem predmetov v učnem okolju. V navodilih so opisani postopki objave gradiv ter postopki priprave dejavnosti v učnem okolju. Navodila ne opisujejo tehničnih značilnosti učnega okolja oz. tehničnih navodil za postavitev samega učnega okolja. Prav tako niso obravnavani pedagoško-didaktični pristopi k poučevanju.

Upamo, da vam bodo navodila olajšala delo pri uporabi učnega okolja Moodle. Želimo vam uspešno delo in prijetno virtualno druženje v učilnici, ki je seveda odprta 24 ura na dan in 7 dni v tednu!

Navodila je pripravil Center za e-izobraževanje FM, ki vzrdžuje moodle.si skupnost uporabnikov Moodla v Sloveniji.

Pridružite se nam!

doc. dr. Viktorija Sulčič

Center za e-izobraževanje FM

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper