Urejanje blokov

Izbira blokov določa videz ter funkcionalnost levega in desnega okna predmeta. S pravilno postavitvijo in izbiro blokov lahko vašim študentom olajšate delo pri predmetu.

Če želite urejati obstoječe bloke ali dodati nove bloke, na prvi strani svojega predmeta vključite urejanje (gumb Vključi urejanje). Ko imate urejanje vključeno, lahko vsak obstoječi blok v predmetu premikate, ga skrijete, odstranite iz predmeta (odstranjen blok lahko seveda kasneje znova dodate) ali celo urejate. Bloke urejate s pomočjo ikon, ki se pojavijo pri posameznem bloku.

Pomen ikon je naslednji:

- S klikom na križec () blok odstranite iz predmeta.
- S klikom na puščice blok premaknete v želeno smer. Bloke lahko premikate iz levega okna v desno () in obratno () ter višje () ali nižje () v obstoječem oknu.
- S klikom na ikono očesa () skrijete blok pred študenti. Skrit blok boste videli le, ko boste imeli vključeno urejanje. Če želite ponovno prikazati skriti blok kliknete na ikono zaprtega očesa () na skritem bloku.
- Nekatere bloke lahko tudi dodatno urejate. S klikom na ikono urejanja () se vam pokažejo možnosti urejanja.

Administrator e-učilnice lahko nekatere bloke postavi vnaprej, kar pomeni, da jih učitelji ne morejo premikati in ne odstraniti iz predmeta.

Če želite dodate nov blok, v bloku Bloki, ki se po vključenem urejanju pojavi na dnu desnega okna predmeta, iz padajočega menija Dodaj... izberete ime bloka, ki ga želite dodati.

Nov blok se bo pojavil nad blokom Bloki in lahko ga po želji urejate tako kot smo že opisali.

Več o namenu in uporabi posameznih blokov boste izvedeli v 3. poglavju Bloki.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper