Meni bloga

Blok Meni bloga uporabnikom omogoča hiter dostop do lastnega bloga in blogov ostalih uporabnikov. Blog je spletni dnevnik uporabnika, v katerem lahko uporabnik npr. objavlja svoja razmišljanja. Pri svojem predmetu se lahko odločite, da boste bloge uporabili kot študijsko dejavnost, pri kateri študentje recimo vsak teden objavijo razmišljanja na določeno temo, zanimive povezave ipd. Če se odločite za uporabo blogov vam svetujemo, da predmetu dodate tudi blok Meni bloga, saj bodo tako študentje lažje dodajali nove vnose. Uporabniki e-učilnice imajo sicer dostop do svojega bloga in do blogov ostalih uporabnikov preko profilov uporabnikov pod zavihkom Blogi.

Blok Meni bloga sestavljajo naslednje možnosti:

- Dodaj nov vnos – dodajanje novega vnosa v lasten blog,
- Ogled mojih vnosov – ogled vseh lastnih vnosov v blogu,
- Lastnosti bloga – nastavitev števila prikazanih vnosov na strani v blogu,
- Ogled vnosov predmeta (ogled vseh vnosov, ki so jih dodali sodelujoči uporabniki pri predmetu, v katerem se trenutno nahajate,
- Ogled vnosov strani – ogled vseh vnosov registriranih uporabnikov e-učilnice,
- Dodaj/izbriši oznake – urejanje oznak za bloge.

Dodajanje novih vnosov bloga je podobno kot dodajanje novega besedila kjerkoli drugje v e-učilnici. Vsak vnos ima svoj naslov, vsebino, nastavitve dostopnosti za druge uporabnike in svoje oznake.

Nastavitev dostopnosti za druge uporabnike izbirate pri dodajanju novega vnosa v vrstici Objavi v. Meni ponuja tri možnosti objave:

- zase (osnutek) – vnos je viden samo za uporabnika in skrbnike e-učilnice,
- kdorkoli na tej strani – vnos je viden za vse prijavljene uporabnike v e-učilnici, ne samo za udeležence predmeta,
- kdorkoli na svetu – vnos je viden za vse, ki dostopajo do bloga (če jim pošljen URL bloga) tudi, če niso prijavljeni v e-učilnici.

Za vsak vnos lahko uporabniki izberete tudi oznake bloga v vrstici Oznake. Izbirate lahko med uradnimi oznakami in uporabniško določenimi oznakami. Uradne oznake določajo skrbniki e-učilnice, uporabniško določene oznake pa lahko vsak udeleženec zase poljubno ureja, dodaja in briše. Oznake omogočajo pregled vnosov različnih uporabnikov glede na posamezno oznako.

Nastavitve posameznega vnosa in njegovo vsebino lahko spreminjate tudi po objavi in sicer tako, da pri lastnem objavljenem vnosu kliknete na povezavo Uredi v spodnjem desnem kotu vnosa, če želite vnos izbirati pa kliknete na povezavo Izbriši.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper