Vstop v e-učilnico

V Moodle lahko vstopijo različni uporabniki. Način vstopa določa administrator Moodla. Medtem ko v nekatera učna okolja lahko vstopajo le prijavljeni uporabniki, lahko v druga okolja vstopajo gostje, ali pa vsak uporabnik lahko ustvari svoj račun.

Vstop v vlogi gosta

Kot gost vstopite s klikom na gumb Prijavite se kot gost.

Običajno vam vloga gosta ne bo omogočala veliko dejavnosti, zato si lahko, če učno okolje dopušča ustvarite svoj račun.

Ustvaritev novega računa

Pri ustvarjanju računa izberite uporabniško ime in geslo ter vpišite tudi ostale svoje podatke, ter kliknite na Ustvari moj račun. Bodite pozorni na vnos veljavnega e-poštnega naslova, saj boste odprtje računa morali potrditi prek e-pošte.

Prijava v učno okolje

Uporabniki učnega okolja, ki že imate ustvarjen račun, se prijavite prek prijavnega obrazca. Vpišite svoje uporabniško ime in geslo, ter se prijavite (Prijava). V primeru, da ste pozabili svoje geslo, lahko prosite za pomoč (Da, potrebujem pomoč pri prijavi). Učno okolje vam ustvari novo geslo, ki ga prejmete na e-poštni naslov, s katerim ste prijavljeni v učnem okolju. Če e-poštni naslov ni pravilen, ali pa vaših podatkov v učnem okolju še ni, novega gesla ne boste prejeli.

Bodite pozorni na navodila, ki jih administrator učnega okolja Moodle običajno dodatno naslovi na uporabnike. Običajno na vstopni strani Moodla najdete tudi kontaktni e-poštni naslov za pomoč uporabnikom.

Učiteljev oz. mentorjev vpogled na prvi strani učilnice se od študentovega bistveno ne razlikuje. Razlike so le v tem, da mentor vidi tudi vsebine predmeta, ki jih je izvajal, pa se je predmet za študente zaprl. Način odpiranja in zapiranja predmeta se od institucije do institucije razlikuje. Običajno je predmet študentom odprt med izvajanjem predmeta, ali še določen čas po izvedbi, nakar se predmet študentom zapre (študentom postane predmet neviden). Vsebine in statistika dejavnosti pri predmetu ostaneta nespremenjeni. Takšen pristop je za učitelja/mentorja koristen, saj ima učitelj/mentor tudi kasneje vpogled v vsebine in dejavnosti, kar mu olajša pripravo novega predmeta. Kot bomo kasneje videli, se vsebine že izvedenega predmeta lahko ponovno uporabijo pri naslednjih izvedbah predmeta.
Aktivni predmeti, študentom dostopni predmeti, so izpisani z modro barvo, neaktivni predmeti, študentom skriti predmeti, pa so izpisani s svetlo sivo barvo.

Večje razlike pri delu v e-učilnici med študentskim in učiteljskim/mentorskim dostopom prihajajo pri posameznem predmetu. Če je učitelj/mentor vključen v različne predmete z različnimi vlogami (npr. pri enih predmetih je lahko v vlogi učitelja/mentorja, pri drugih predmetih pa udeleženec izobraževanja), ima pristojnosti, ki so predvidene za učitelja/mentorja oz. za udeleženca.

Po končanem delu se ne pozabite iz e-učilnice odjavite s klikom na povezavo Odjava v zgornjem desnem kotu e-učilnice oziroma zaprite okno pregledovalnika spletnih strani.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper