Koledar in delo z dogodki

V koledarju vneseni dogodki so razvidni prek osenčenih oz. obarvanih polj. Če miško postavite na osenčen datum, se vam bo izpisal dogodek, ki je napovedan za določen dan.

V e-učilnici ločimo štiri nivoje dogodkov:

- globalni dogodki (dogodki portala), ki jih vnaša administrator e-učilnice (portala). Na koledarju so ti dogodki obarvani zeleno. Vidni so vsem prijavljenim obiskovalcem e-učilnice.

- dogodki predmeta (tečaja), ki jih vnašate učitelji ali mentorji predmeta. Na koledarju so ti dogodki obarvano temno oranžno. Vidni so vsem študentom, vključenim v predmet, na katerega se dogodek nanaša.
- dogodki skupine, ki jih vnašate učitelji ali mentorji predmeta oz. skupine. Na koledarju so ti dogodki obarvani svetlo oranžno. Vidni so vsem študentom skupine predmeta. Ta možnost se pojavi le, če pri premetu uporabljamo skupine.
- dogodki uporabnika, ki jih vnašajo uporabniki sami. Dogodki so na koledarju obarvani svetlo modro in so vidni le uporabniku, ki je dogodek vnesel.

Vnos dogodka

Pri kliku na ime meseca se vam odpre koledar tekočega meseca.

S klikom na gumb Novi dogodek lahko vnesete napoved dogodka. Učitelji in mentorji lahko vnašate dogodke predmeta in skupin ter dogodke uporabnika (bodo vidni le vam), skrbniki e-učilnice pa tudi globalne dogodke, ki so vidni vsem uporabnikov e-učilnice.

Vnos besedila dogodka je ob uporabi HTML urejevalnika podobno pisanju besedil v Wordu. Za vsak dogodek lahko določite trajanje ter ponovljivost dogodkov – npr. obisk predavanj vsak torek od 14. 10. 2007 do 15. 1. 2008, ob 16.00. Prihodnji dogodki so poleg označbe na koledarju razvidni tudi v bloku Prihajajoči dogodki.

Dogodke, ki ste jih sami vnesli, lahko preko klika na ime meseda, urejate ali brišete. Do možnosti urejanja () in brisanja () lahko pridete tudi s klikom na osenčeno polje na koledarju, na katerem se vaš dogodek nahaja.

Mesečni pregled lahko natisnete, tako da imate vpogled v mesečne dogodke tudi, ko niste v e-učilnici. Tako lahko koledar v e-učilnice uporabite kot rokovnik, do katerega lahko dostopate preko vsakega računalnika. Izgled koledarja lahko nastavimo preko klika na gumb Nastavitve....

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper