Osebe

Iz bloka Osebe lahko s klikom na Sodelujoči dostopate do seznama udeležencev predmeta (učitelji/mentorji in študenti) (zavihek Sodelujoči) ter do pregleda blogov vseh udeležencev (zavihek Blogi). Na seznamu sodelujočih lahko izbirate različne prikaze, razvrščate udeležence glede na različne lastnosti, urejate učitelje ali študente s klikom na ikono za urejanje () ter pošiljate sporočilo več uporabnikom hkrati. Več o urejanju udeležencev boste izvedeli v opisu bloka Skrbništvo.

S klikom na ime udeleženca v seznamu se prikaže profil posameznega udeleženca s sliko in podatki, ki jih je oseba sama vpisala. V primeru, da oseba še ni naložila svoje slike, se v profilu pokaže "smeško".

Pod profilom posameznega udeleženca se nahaja gumb Izpiši me iz, ki omogoča izključitev udeleženca iz vašega predmeta. S klikom na gumb Pošlji sporočilo osebi lahko pošljete zasebno sporočilo v e-učilnici (več o pošiljanju in branju sporočil pri opisu bloka Sporočila). Vpogled udeleženca na predmet je možen s klikom na gumb Prijavi se kot (velja le do različice 1.6.5).

Tudi pri pregledovanju profila posameznega udeleženca imate uporabniki na voljo več zavihkov, ki omogočajo pregled prispevkov na forumih, ki jih je oseba poslala (zavihek Objave foruma), ogled bloga osebe (zavihek Blogi) ter pregled aktivnosti udeleženca (zavihek Poročilo dejavnosti).

Pri kliku na zavihek Poročilo dejavnosti lahko pregledujete različne tipe poročil aktivnosti udeleženca. Vsak tip poročila je dostopen preko lastnega zavihka in nudi različno podroben prikaz podatkov. Izbirate lahko med naslednjimi tipi:

- Orisano poročilo – povzetek sodelovanja udeleženca glede na teden/poglavje in dejavnosti. Pri vsaki dejavnosti se pokaže število ogledov ali število prispevkov in datum zadnjega dostopa.
- Popolno poročilo – podrobnejše poročilo sodelovanja udeleženca glede na teden/poglavje in dejavnosti.
- Današnji dnevniki – prikaže graf klikov udeleženca na določen dan in seznam vseh dejanj ter dostopanih informacij, ki jih je udeleženec opravil v tekočem dnevu.
- Vsi dnevniki – podobno kot tip Današnji dnevnik, le da lahko pri tipu Vsi dnevniki pregledujete graf vseh klikov udeleženca pri predmetu ter seznam vseh njegovih dejanj pri predmetu.
- Statistika – statistika vseh ogledov, vseh objav in vseh dejanj udeleženca pri predmetu. Statistika je prikazana v grafični in tabelarični obliki glede na posamezne dneve.

Do profila posameznega udeleženca lahko sicer dostopate kjerkoli v e-učilnici, kjer se pojavi slika in ime udeleženca v obliki povezave (npr. v forumih).

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper