Vključitev v tečaj ali predmet

Tečaj oz. predmet oblikujeta učitelj in mentor. Običajno večji del dela s študenti opravi mentor, ki v predmet vključuje vpisane študente. V nekaterih primerih, ko so predmeti odprti za vse študentje, se študentje k predmetu sami priključijo. K predmetu se študentje lahko vključijo tudi v primeru, ko jim učitelj zaupa ključ za vpis v predmet.

E-učilnica predmeta je sestavljena iz treh delov:

- Levega okna,
- Osrednjega okna,
- Desnega okna.

Vsebina posameznega okna je odvisna od nastavitev učitelja in se zato lahko od predmeta do predmeta razlikuje. Levo in desno okno sestavljajo posamezni bloki, ki ponujajo informacije ali dostop do različnih funkcij. Vrstni red blokov in njihov položaj na strani določa učitelj predmeta. Podoba blokov je enotna – na vrhu se nahaja temnejša (modra) vrstica z imenom bloka, pod tem pa je na svetlješem (belem) ozadju prikazana vsebina bloka. Barvni izgled e-učilnice nastavi administrator učnega okolja.

Ko se predmet izvaja več tednov oz. prek več vsebinskih sklopov, je prehod od enega do drugega tedna oz. teme otežen. Zato si vpogled na osrednje oknu lahko skrčite na en teden oz. eno temo s klikom na kvadratek v zgornjem desnem kotu posameznega tedna oz. teme.

Če se iz skrčenega pogleda želite vrniti na pregled vseh tednov oz. tem, lahko to storite s ponovnim klikom v zgornji desni kot tedna oz. teme, kjer se sedaj nahajata dva kvadratka. Če pa želite samo zamenjati teden oz. temo, ki je vidna, lahko drugi teden oz. temo izberete iz padajočega menija Skok na..., ki se nahaja na dnu osrednjega okna. Možnost take izbire tednov oz. tem je na voljo samo v skrčenem prikazu tednov oz. tem, ko ste že izbrali prikaz samo enega tedna oz. teme.

￼
V tem poglavju se boste podrobneje seznanili z vsebino posameznih blokov in z delovanjem funkcij e-učilnice, v naslednjem poglavju pa z delom pri študijskih aktivnostih in gradivih.

Licensed under the Creative Commons Attribution-NonCommercial-NoDerivs 2.5 License