Naloga

Dejavnost Naloga vam omogoča, da študentom v e-učilnici, tako kot v klasični učilnici, določite, da morajo do določenega roka oddati predpisano nalogo. Pri dodajanju nove naloge ji določite ime ter opis. V opisu je priporočljivo podati podrobna navodila za sestavo/pripravo in oddajo naloge.

Nato iz padajočega menija pri vrstici Ocene določite, kako boste nalogo ocenjevali (lahko izberete tudi možnost Ni ocene). Ocenjujete lahko z ocenami (če izberete 100 so možne ocene od 1 do 100, če izberete 10 so možne ocene od 1 do 10 ipd.) ali z lestvicami (svoje lestvice lahko dodajate in urejate preko povezave Lestvice v bloku Skrbništvo).

Naloge lahko časovno omejite s pomočjo nastavitve vrstic Na voljo od in Rok za oddajo (če ne želite postavljati rokov kliknite na kvadratek s kljukico pri vsaki izmed vrstic). Če se odločite za nastavitev roka za oddajo, lahko izberite tudi možnost Prepreči prepozno oddajanje, ki bo študentom onemogočilo oddajo naloge po preteku roka.

V e-učilnici lahko izbirate med tremi vrstami naloge (vrstica Vrste naloge):

- Besedilo prek spleta – študentje oddajo nalogo (besedilo) v posebej pripravljeno vnosno okno.
- Dejavnost brez povezave – študentje oceno pridobijo na drug način – npr. ustna ocena, del ocene skupine, oddaja tiskane naloge... Za ta tip naloge ocen o ročno vpišete. Tako lahko v e-učilnico dodate ocene, ki niso povezane z aktivnostmi v e-učilnici.
- Nalaganje ene datoteke – študentje v e-učilnici oddajo eno datoteko poljubnega formata.

Za nalogo določite še skupinski način in vidnost za študente ter kliknite na gumb Naslednje >> za nadaljevanje na stran, kjer lahko nastavite še dodatne možnosti za posamezen tip naloge.

Če ste izbrali vrsto Besedilo preko spleta, lahko sedaj nastavite, ali boste dovolili ponovno oddajo naloge po tem, ko je že bila ocenjena (uporabno, če želite omogočiti oddajo popravkov), ali želite prejeti obvestilo preko elektronske pošte vsakič, ko nekdo odda nalogo in ali želite oddano besedilo skopirati v polje za komentar ob ocenjevanju – ta možnost vam omogoči lažje vstavljanje komentarjev na dele besedila ali neposredno popraviti oddano besedilo. Nastavitve potrdite s klikom na gumb Nadaljuj.

Pri izbiri vrste Dejavnost brez povezave ni nobenih dodatnih nastavitev, tako da na strani, ki se vam prikaže, samo kliknete na gumb Nadaljuj.

Ko boste izbrali vrsto Nalaganje ene datoteke, boste lahko na strani za dodatne nastavitve nastavili omejitev glede velikosti oddane datoteke ter se odločili ali boste dovolili ponovno oddajo in ali želite prejeti obvestilo preko elektronske pošti ob oddaji naloge (ti dve nastavitvi sta isti kot pri vrsti Besedilo preko spleta). Ko se odločite za nastavitve kliknete na gumb Nadaljuj in s tem je naloga ustvarjena.

Ko želite pregledovati ali ocenjevati naloge, kliknite na povezavo Pregled oddanih nalog (<število>), ki se po kliku na posamezno nalogo pojavi v zgornjem desnem delu okna (pod gumbom Posodobi: Naloga). Odpre se vam tabela s seznamom udeležencev in več stolpci. Razvrstitev v tabeli lahko s klikom na naslove stolpcev poljubno razvrščate glede na imena študentov, njihove ocene, komentarje ali datum zadnje spremembe.

Če je naloga zahtevala oddajo datoteke ali besedila, lahko oddano datoteko/besedilo pregledate tako, da kliknete na njegov naslov v stolpcu Zadnja sprememba (študent) ali pa preko prikaza v ocenjevalnem oknu.

Pod tabelo pregleda oddanih nalog lahko nastavite Število prikazanih oddaj na strani (vpišite želeno številko v kvadratek) ter po želji označite možnost Dovoli hitro ocenjevanje. Če spreminjate ti dve možnosti kliknite na spodnji gumb Shrani spremembe, da se vam nove nastavitve prikažejo. V primeru, da dovolite hitre spremembe, boste lahko ocene in komentarje izbirali oz. vpisovali neposredno v tabeli pregleda oddanih nalog. Pri tem ne pozabite klikniti na gumb Shrani vse moje odzive na koncu ocenjevanja. Drugi način ocenjevanja nalog poteka preko ocenjevalnega okna.

Ocenjevalno okno omogoča dodeljevanje ocen in vpis komentarjev na naloge ter pregled nalog. Odprete ga tako, da pri pregledu oddanih nalog kliknete na povezavo Ocena v stolpcu Stanje. V ocenjevalnem oknu, v padajočem meniju, zgoraj desno izberete oceno (če nalogo ocenjujete) ter nato v polje za vnos besedila po želji dodate še komentar. Če naloga zahteva oddajo datotek, se vam povezava na datoteko prikaže spodaj desno v isti vrstici z imenom študenta in datumom oddaje; če pa naloga zahteva oddajo besedila preko obrazca, se vam besedilo izpiše v celoti na dnu ocenjevalnega okna. Ko vnesete vse potrebno kliknite na gumb Shrani spremembe, če želite zapreti ocenjevalno okno ali na gumb Shrani spremembe in pokaži naslednje, če želite oceniti/komentirati naslednjo nalogo. Če ne želite shraniti sprememb, ampak želite pregledati naslednjo nalogo kliknite na gumb Naslednje, gumb Prekliči pa uporabite, če želite zapreti okno za ocenjevanje brez shranjevanja sprememb.
Ko shranite oceno ali komentar, ju lahko naknadno popravite tako, da pri pregledu oddanih nalog v stolpcu Ocena kliknete na povezavo Posodobi. S tem se vam ponovno odpre ocenjevalno oknu, v katerem lahko spremenite svojo oceno ali komentar.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper