Anketa

S pomočjo dejavnosti Ankete lahko anketirate udeležence svojega predmeta z vnaprej pripravljenimi anketami. Ankete so namenjene ocenjevanju spletnih učnih okolij, kjer se uporablja konstruktivistični pedagogika. Na voljo so naslednje ankete:

- ATTLS (različica z 20 elementi) – anketa ugotavlja odnos do razmišljanja in učenja (angl. Attitudes to Thinking and Learning Survey).
- Kritični pripetljaji – anketa odprtega tipa, kjer lahko udeleženci opisujejo različne kritične pripetljaje pri sodelovanju v e-učilnici.
- COLLES (Dejansko) – prva izmed treh anket konstruktivističnega spletnega učnega okolja (angl. Constructivist On-Line Learning Environment Survey), kjer udeleženci ocenjujejo naslednje komponent učnega okolja: ustreznost okolja, spodbujanje reflektivnega razmišljanja, sodelovanje med udeleženci, podporo izvajalcev, podporo soudeležencev ter razlage med udeleženci. Pri COLLES (Dejansko) anketi udeleženci izražajo svoje mnenje o dejanskem stanju v učnem okolju.
- COLLES (Zaželeno in dejansko) – pri drugi COLLES anketi udeleženci ocenjujejo že omenjene sestavine učnega okolja glede na dejansko stanje in glede na želeno (idealno) stanje.
- COLLES (Zaželeno) – v tretji COLLES anketi pa udeleženci izrazijo mnenja samo o želenem (idealnem) stanju učnega okolja, ki bi bil zanje najbolj ustrezen.

Pri ustvarjanju nove ankete lahko izberete enega izmed tipov anket, določite anketi ime ter se odločite za skupinski način in vidnost dejavnosti. Izbiro potrdite s klikom na gumb Shrani spremembe, nakar pregledate še uvodno besedilo ankete, ga po želji spremenite ter še enkrat shranite spremembe s klikom na gumb Shrani spremembe.

Kljub temu, da so ponujene ankete kakovostne in strokovne, boste verjetno raje izdelovali ankete s svojimi vprašanji. V ta namen uporabite dejavnost Kviz. Krajše mnenjske ankete pa lahko ustvarite tudi z dejavnostjo Možnosti. Obe dejavnosti bosta predstavljeni v nadaljevanju.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper