Učni viri

Večina učnih virov v e-učilnici je pripravljena v PDF formatu (ikona ), ki omogoča izpis neodvisen od uporabnikovega sistema. Za ogled PDF datotek lahko uporabite brezplačne programe kot so Adobe Reader (operacijski sistemi Windows, Linux, Mac) ali Foxit Reader (operacijski sistemi Windows, Linux). Uporabniki Mac OS X lahko PDF dokumente odpirate s programom Preview, ki je že priložen sistemu. Na FM se povezave za prenos programov Adobe Reader in Foxit Reader nahajajo na vstopni strani e-učilnice.

PDF dokumenti se lahko odpirajo tudi v oknu znotraj e-učilnice. Od programa, ki ga uporabljate, je odvisno, kako boste dokumente shranjevali in tiskali.

Glede na to, da je branje tiskanih gradiv lažje in hitrejše od branja gradiv na zaslonu, vam priporočamo, da si pomembnejša gradiva natisnete. Pri tiskanih gradivih si lahko namreč podčrtate pomembnejše pojme, dodajate lastne ideje in zapiske. Na tak način boste bolj aktivni pri učenju, kar pripomore tudi k boljšemu razumevanju in pomnjenju snovi. Kljub temu, da e-učilnica ponuja raznolike aktivnosti in učne vire vam svetujemo, da študijsko dejavnost razširite tudi izven e-učilnice. Poleg učnih virov v e-učilnici lahko tudi sami poiščete dodatna gradiva na Internetu ali v knjižnici in nato svoja dodatna spoznanja delite s sošolci preko e-učilnice. Sicer pa sami verjetno najbolje poznate svoj učni stil, tako da naj vam bodo učni viri v e-učilnici predvsem orodje, ki ga boste sami uporabljali tako, kot je za vas najlažje.

Licensed under the Creative Commons Attribution-NonCommercial-NoDerivs 2.5 License