Oddaljeni viri RSS

S pomočjo bloka Oddaljeni viri RSS lahko pri svojem predmetu prikazujete novice iz drugih spletnih strani preko tehnologije RSS. V bloku lahko tako dodate RSS vire iz različnih strani, če poznate njihov spletni naslov. Na spletnih straneh je dostop do RSS novic ponavadi označen z naslednjimi ikonami:￼, ali . Ko na spletni strani zagledate eno od ikon, lahko skopirate povezavo pri ikoni in jo vnesete v svoj blok Oddaljeni viri RSS.

Blok urejate s klikom na ikono urejanja (), pri čemer dobite obrazec z dvema zavihkoma: Konfiguriraj ta blok in Urejaj vse moje vire. V prvem zavihku urejate nastavitve prikaze bloka, v drugem pa lahko dodajate, brišete in urejate vire RSS novic.

Ko dodate vire in nastavite njihov prikaz, se v bloku izpišejo zadnje novice iz izbranih virov. Pri uporabi bloka z RSS viri bodite pozorni na to, da se lahko nekoliko podaljša čas nalaganja prve strani vašega predmeta, saj mora blok naložiti še podatke iz drugih spletnih strani.

Licensed under the Creative Commons Attribution-NonCommercial-NoDerivs 2.5 License

Center za e-izobraževanje FM Koper