Forum

Večji del študijskih dejavnosti v e-izobraževanju poteka znotraj forumov, ki jih odpira učitelj/mentor.

V forum vstopite s klikom na ime foruma, ki je objavljen v tedenskih dejavnostih. Mentor pri odprtju foruma vnese kratke napotke za diskusijo. Znotraj tematskega foruma lahko odpirate različne diskusije. Medtem ko forume odpirajo le učitelji/mentorji, odpirajo diskusije večinoma študentje. Pri odpiranju novih diskusij poskusite čim bolj jasno izraziti namen oziroma temo diskusije preko naslova diskusije. Tako je recimo naslov “Sestanek skupine Marjetica” veliko bolj informativen in primeren kot naslov “Nova diskusija”, saj le-ta obiskovalcem foruma ne pove ničesar o namenu diskusije. Izogibajte se odpiranju novih diskusij, če je tema, o kateri želite pisati, že sestavni del druge diskusije. Raje svoje mnenje dodajte mnenju kolegov.

Licensed under the Creative Commons Attribution-NonCommercial-NoDerivs 2.5 License